Wong Bajo

**Wong Bajo** utawi **Wong Sama** silih tunggil etnik saking Indonesia Timur sané kaloktah maurip *nomaden* ring pasihé. Duké nguni, suku puniki maurip ring duur jukungé, nanging ring aab jagat sekadi mangkin dané sampun meneng tur ngwangun umah-umah pangggung ring pasih sané dakén. Suku puniki taler ketah kasungguh Suku Bajau, Suku Badjaw, utawi Suku Same. Lianan maurip ring pasihé, Wong Bajo taler madué cecirén pinaka béndega tur wikan masileman. Suku Bajo taler sida akéh kapanggihang ring Malaysia, Filipina, lan Thailand. Wawidangan genah wong Bajau ring Indonésia, inggian punika sekadi:
# Kalimantan Utara (Nunukan, Tana Tidung, Tarakan, dan Bulungan)
# Kalimantan Timur (Berau, Bontang, Balikpapan dan lain-lain)
# Kalimantan Selatan (Kabupatén Kotabaru) disebut orang Bajau Rampa Kapis
# Sulawesi Selatan (Selayar)
# Sulawesi Tenggara
# Nusa Tenggara Barat
# Nusa Tenggara Timur (Pulau boleng, Seraya, Longos, Komodo dan sekitarnya)
# Sapeken, Sumenep
# Wawidangan Indonésia timur lainnya.

## Tradisi ''Melaut'' Wong Bajo
Duké nguni, Wong Bajo kaloktah antuk tradisi *melaut* sané kasengguh *mamia kadiola.* Tradisi niki kapah manut klompok wong sané *melaut*, lamin dané *melaut*, miwah soroh jukung sané kaanggén. Pahan tradisi puniki wénten tiga, inggian punika *palilibu, bapongka,* miwah *sasakai.* Soroh *palilibu* pinaka wong Bajo sané *melaut* nanggén jukung *soppe,* kamargiang nganggén dayung, tur ketahnyané makarya ka pasihé utawi *melaut* tuah awai ngantos kalih rahina. Risampuné punika, dané mawali ka dataran tur ngadol utawi ngajeng ulam sané kapolihang. 

Kaping kalih, soroh *bapongka* utawi *babangi* pinaka kakaryan ka pasih (*melaut*) selami makudang-kudang wuku utawi ngantos bulan-bulanan nganggén jukung sané ageng. Jukung puniki agengnyané sawatara 4x2 meter tur kasengguh *leppa* utawi *sopek.* Pamargi puniki ketahnyané kasarengin olih kulawarga, inggian anak wiadin rabi. Samaliha, *sasaki* inggih punika kakaryan ka tengah pasih (*melaut*) sané nganggén makudang-kudang jukungan selami makudang-kudang sasih antuk pamarginnyaé nyelajah saking pulo ka pulo. Ritatkala ngemargiang *mamia kadiola,* wénten makudang-kudang parilaksané sané nénten dados kamargiang olih wong Bajo, inggian punika nénten kalugra ngutang luu utawi banyu ka pasihé, ngumbah piranti nyakan, ngajeng ulam penyu, ngejuk bé nampek saking gugusan kaang, miwah sané tiosan 

## Budaya Wong Bajo
Wong Bajo meneng ring umah panggung (*lepa-lepa*) sané malakar antuk kayu lan kaiket antuk tali rotan ring tengahing pasih. Dané taler ngwangun umah adat antuk bahan alami, sekadi kaang lan kerang. *Lepa-lepa* kapah dados makudang-kudang genah, inggian punika kamar tamu, pasirepan, paon, miwah genah sané kaanggé nyimpen asil laut. Umah wong Bajo lianan pinaka genah maurip, taler pinaka genah sané kaanggén ngemargiang parikrama adat, patemon kulawarga, misah sané tiosan. Wong Bajo taler wikan ngarya jukung tradisional sané kasengguh "*kapal phinisi*". Jukung puniki duké nguni kaanggén malayar ngrereh bé doh ka tengah pasih, yéning mangkin jukung punika kaanggén kapal wisata ring Labuan Bajo.

Rikala mabebaosan, wong Bajo nganggén basa Bajo sané rumasuk ring basa Austronesia tur madué dialék sané matiosan. Busana adat krama lanang Wong Bajo kabaos Sarija tur busana krama istri kabaos Samara. Sarija madué pah-pahan, inggian punika s*igar, kamas, saluar,* lan *bidah.* Samaliha *sigada, kamada, juada,* lan *roktaha* pinaka pahan saking busana Samara.

## Sosial lan Adat Istiadat
Wong Bajo madué kapercayan sané maiketan sareng palemahan, inggian dané percaya pasih pinaka sumber kauripan sané patut kalestariang. Niki ngawinang, wong Bajo madué makudang-kudang upacara sané maiketan sareng pasih, sekadi upacara *Mappaleppe. Mappaleppe* kamargiang sadurung wong Bajo melaut pinaka jalaran nunas pamargi sané antar ritatkala ngemargiang geginan ring tengahing pasihé. Wong Bajo ring kauripannyané kapimpin olih *kepala suku* sané kabaos "orang tua", pinaka papucuk sané ngatur kauripan sosial miwah adat. Ring aab jagat sekadi mangkin, akéhan wong Bajo sampun wusan *nomaden* inggian dané sané mangkin sampun madué paumahan sané genahné tetep. 

## Gending miwah Igel-igelan
* tari daling kreasi kaltim
* IGAL LINGGISAN - Berau, Kalimantan Timur 
* Tarian Khas Kampung Tanjung Batu, Kecamatan Pulau Derawan, Kabupatén Berau, Kalimantan Timur 
* Lampa-Lampa Pisang
* TARIAN KOLABORASI TIGA SUKU ASLI BERAU BAJAU DAYAK. kabupaten Berau 
* Tarian Igal Igal (Lagu Lampa Lampa Pisang) 
* Lampa-Lampa Pisang
* Bajau Kotabaru Kalsel

## Galéri

Bajo Village, Wakatobi.jpg|Kampung Bajo ring pinggir Pulau Wangiwangi, Wakatobi
Berkas:Bajo-mola1.jpg|Kampung Bajo ring nampek, Wakatobi
Berkas:Paalwoningen te Badjo, vermoedelijk op Celebes, KITLV 103975.tiff|Pemukiman Wong bajo diperkirakan ring Sulawesi, Koleksi Universitas Leiden Circa 1910
Berkas:COLLECTIE TROPENMUSEUM Bewoners van Badjo-kampong Kajoa op Ternate Noord-Molukken TMnr 10005732.jpg|Wong Bajo ring Ternate, Koleksi Nationaal Museum van Wereldculturen circa 1925
Berkas:COLLECTIE TROPENMUSEUM Bewoners van Badjo-kampong Kajoa op Ternate Noord-Molukken TMnr 10005730.jpg|Wong Bajo ring Ternate, Koleksi Nationaal Museum van Wereldculturen circa 1925
Berkas:COLLECTIE TROPENMUSEUM Bewoners van Badjo-kampong Kajoa op Ternate Noord-Molukken TMnr 10005731.jpg|Wong Bajo ring Ternate, Koleksi Nationaal Museum van Wereldculturen circa 1925
Berkas:COLLECTIE TROPENMUSEUM Badjo's van de Bimabaai met tripangs (zeekomkommers) TMnr 10006393.jpg|Wong Bajo sareng Teripang


## Pustaka

## Pranala jaba
* https://www.pressreader.com/indonesia/kompas/20170530/282437054075921
* http://www.nature.com/ejhg/journal/vaop/ncurrent/full/ejhg201788a.html?WT.feed_name=subjects_population-genetics